Document ID: /roh_data/filtered/fineweb-2-filterrobots_roh.jsonl.gz/72897

Cafè da Bivio – la «ideja narra» funcziuna
Grazcha ad «ün’ideja narra» ho surpiglio aunz duos ans e mez la nouva brastularia da cafè a Bivio il titul da la «pü ota brastularia da cafè da l’Europa» da Cafè Badilatti a Zuoz. La FMR es ida a guarder cu cha las fatschentas da cafè giran pel mumaint al pè dal Güglia.
Madeleine Wepner maina uossa il Cafè illas localiteds da l’anteriura posta a Bivio. In da quels sachs rivan las bagiaunas da la Brasilia, Guatemala e l’India (fotografia: Sandro Buchli).
Düraunt la stagiun morta es que relativamaing quiet a Bivio, illa vschinaunchetta al pè dal Güglia chi fo part dal Cumün da Surses. Ün pêr hotels ed ustarias haun aviert, ün pêr pochs viandants sun per las ...